Ilijės Oanės stadionas

Ilijės Oanės stadionas (rumun. Stadionul Ilie Oană, iki 1990 m. „Petrolulo“ stadionas, XX a. tarpukariu Karaliaus Karolio II stadionas) – futbolo stadionas Ploješčio mieste (pietų Rumunija), į rytus nuo miesto centro. Klubo Petrolul Ploiesti namų arena, pavadinta futbolininko ir trenerio Ilijės Oanės (1918–1993) garbei. Istorija Pastatytas 1934–1937 m. kaip daugiafunkcis stadionas. Jis buvo atidarytas 1937 m. gegužės 30 d. kaip karaliaus Karolio II stadionas. 2009 m. gruodį stadionas buvo uždarytas, 2010 m. nugriautas ir pradėtas statyti naujas, kuris buvo atidarytas 2011 m. rugsėjo 23 d. parodomosiomis rungtynėmis tarp „Petrolul“ klubo ir Rumunijos žvaigždžių komandos. Po dviejų dienų, gegužės 25 d. sužaistos pirmosios oficialios rungtynės (Petrolul Ploiesti – Dinamo Bucuresti). 2018 m. stadione Tautų lygos rungtynes žaidė Rumunija ir Lietuva – jas 3-0 laimėjo rumunai. Šaltiniai Nuorodos Stadionul Ilie Oană - Ploiești Archyvuota kopija 2024-12-03 iš Wayback Machine projekto. (Europlan-online.de) Football venue Stadionul Ilie Oană, Ploiești (Eu.football.info)